

# Kempeleen Tennis Ry

## Toimintasuunnitelma 2022

1. ***Yleistä***

***Kempeleen Tennis Ry:n tarkoituksena on edistää liikuntaharrastusta seuran toimialueella siten, että mahdollisimman moni seuran jäsen harrastaisi kunto-, kilpa- tai huippu-urheilua edellytystensä ja tarpeidensa mukaisesti.***

***Tavoitteena on tehdä tennistoiminta tunnetuksi Kempeleen kunnassa kasvattamalla seuraan huippupelaajia, lisäämällä harrastajamäärää ja harjoittamalla valmennustoimintaa erityisesti junioreiden keskuudessa.***

1. ***Toiminta***

***Toiminnan painopistealueena on tenniksen pelaamisen mahdollistaminen Kempeleen alueella sekä juniori- ja kilpatoiminta.***

***Seuran juniorivalmennusryhmä organisoi valmennustoimintaa juniorijäsenille ympärivuotisesti.***

***Kunnan kanssa jatketaan yhteistyötä pöytätenniksen osalta. Seura järjestää kunnan nuorille matalan kynnyksen pöytätennistoimintaa lukion liikuntasalissa 1,5h/vko. Pöytätennistä ja sulkapalloa tarjotaan myös seuran jäsenille, etenkin junioreille, oheislajiksi tenniksen harjoittelemiseen.***

1. ***Koulutus***

***Annetaan valmennustoiminnassa mukana oleville seuran jäsenille mahdollisuus osallistua tennisohjaajakoulutukseen. Lisäksi valmentajilla on mahdollisuus osallistua valtakunnalliseen, Liikuntakeskus Pajulahdessa järjestettävään, seuravalmentajakoulutukseen erikseen sovittavalla tavalla. Seuratukihankkeen myötä seurassa on kaksi uutta nuorta valmentajaa. Valmennusuran alkupuolella olevia valmentajiamme kannustamme osallistumaan tennisliiton perustason valmennuskoulutuksiin seuran kustantamina.***

1. ***Kilpailutoiminta***

***Järjestetään kansalliset kilpailut sekä omia tenniskilpailuja seuran jäsenten kesken. Lisäksi pidetään itse tai osallistutaan mahdollisuuksien mukaan leikkimielisiin yhteistyökisoihin lähialueen seurojen kanssa. Seura osallistuu sarjatennistoimintaan sekä sisä- että ulkokaudella yhdellä tai kahdella joukkueella. Seura on kouluttanut viime vuosina useita kilpailunjohtajia.***

***5. Toimitilat***

***Sisäkaudella käytetään Oulun tennishalleja sekä Kempeleen kirkonkylän D-salia. Harrastelitilojen vähyyden vuoksi tarjoamme oheistoimintaa muiden mailapelien osalta alueen eri saleissa.***

***Ulkokaudella pelataan kunnan tekonurmikentillä Sarkkirannan urheilualueella ja Aeroportin massakentällä Oulunsalossa. Seura osallistuu junioreiden ja sarjatennisjoukkueen kenttä-, leiri- ja kilpailukuluihin johtokunnan sopimalla tavalla.***

***6.Talous***

***Rahavaroja kerätään järjestämällä kansalliset tenniskilpailut. Lisäksi rahaa hankitaan jäsenmaksuilla ja kenttävaraustoiminnalla. Jo vuosia seuran talous on ollut vakaalla pohjalla.***

***7. Tiedottaminen sekä jäsen- ja pelimaksut***

***Jäsenille tiedotetaan seuran toiminnasta pääosin seuran omilla www-sivuilla www.kempeleentennis.fi/.***

***Jäsenmaksut 25€***

***Pelimaksut:***

* ***Kausikortti jäsenille 30€***
* ***Kausikortti ei jäsenille 50€***

***Kempele 30.11.2021***

***Kempeleen Tennis Ry***